Meerut. नगर निगम की लापरवाही और सुस्ती से शहर एक बार फिर कूड़े के ढेर और बेहिसाब बदबू से रुबरु होने जा रहा है. गावड़ी गांव के ग्रामीणों से नगर निगम को मिली 6 सितंबर तक की मोहलत गुरुवार को खत्म हो गई, लेकिन निगम अपने तय समय से गावड़ी में ना तो प्लांट ही शुरु कर सका और ना ही शुरु करने का समय बता पा रहा है. ऐसे में गावड़ी गांव के ग्रामीणों ने महापंचायत कर कूड़ा डलने देने से साफ इंकार कर दिया और नगरायुक्त का पुतला फूंक कर अपना विरोध जताया.